**การประเมินความเสี่ยงการทุจริต**

**ประจำปี พ.ศ. 2562**

****

**เทศบาลตำบลพอกน้อย**

**อำเภอพรรณานิคม จังหวัดสกลนคร**

**บทที่ 1**

บทนำ

การป้องกันการทุจริตนับเป็นเรื่องสำคัญไม่น้อยกว่าการปราบปรามการทุจริต เพราะเป็นการดับ

ปัญหาที่สาเหตุ ซึ่งหากปล่อยให้มีการทุจริตเกิดขึ้นก็จะสร้างปัญหาความเสียหายแก่สังคมและประเทศชาติ คณะกรรมการ ป.ป.ช.ได้จัดทำยุทธศาสตร์ชาติว่าด้วยการป้องกันและปราบปรามการทุจริตมาแล้ว 3 ฉบับ ปัจจุบันที่ใช้อยู่เป็นฉบับที่ 3 เริ่มจากปีพ.ศ.2560 จนถึงปีพ.ศ. 2564 ซึ่งมุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชนในการพิทักษ์รักษาผลประโยชน์ของชาติ และประชาชน เพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาประเทศ โดยกำหนดวิสัยทัศน์”ประเทศไทยใสสะอาด ไทยทั้งชาติต้านทุจริต” มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต (Corruption Perceptions Index : CPI) ไม่น้อยกว่าร้อยละ 50 ในปี พ.ศ. 2564 ซึ่งการที่ระดับคะแนนจะสูงขึ้นได้นั้น การบริหารงานภาครัฐต้องมีระดับธรรมาภิบาลที่สูงขึ้น เจ้าหน้าที่ของรัฐและประชาชนต้องมีพฤติกรรมแตกต่างจากที่เป็นอยู่ในปัจจุบันไม่ใช่ตำแหน่งหน้าที่ในทางทุจริตประพฤติมิชอบ โดยได้กำหนดยุทธศาสตร์การดำเนินงานหลักออกเป็น 6 ยุทธศาสตร์ ดังนี้

 ยุทธศาสตร์ที่ 1 สร้างสังคมที่ไม่ทนต่อการทุจริต

ยุทธศาสตร์ที่ 2 ยกระดับเจตจำนงทางการเมืองในการต่อต้านการทุจริต

ยุทธศาสตร์ที่ 3 สกัดกั้นการทุจริตเชิงนโยบาย

ยุทธศาสตร์ที่ 4 พัฒนาระบบป้องกันการทุจริตเชิงรุก

ยุทธศาสตร์ที่ 5 ปฏิรูปกลไกและกระบวนการปราบปรามการทุจริต

องค์กรปกครองส่วนท้องถิ่นเป็นหน่วยงานที่มีความสำคัญยิ่งในการขับเคลื่อนยุทธศาสตร์ชาติ

ซึ่งปัจจุบันมีองค์กรปกครองส่วนท้องถิ่น จำนวน 7,853 แห่ง (กรมส่งเสริมการปกครองท้องถิ่น (2559) ; ข้อมูล จำนวนองค์กรปกครองส่วนท้องถิ่น ค้นเมื่อ 25 มกราคม 2560,จากhttp://www.dla.go.th/work/abt/)

ซึ่งองค์กรปกครองส่วนท้องถิ่นเป็นหน่วยงานของรัฐภายใต้โครงสร้างการจัดระเบียบบริหาร

ราชการตามหลักการกระจายอำนาจการปกครอง ที่มุ่งเน้นการกระจายอำนาจจากส่วนกลางลงสู่ท้องถิ่นและเป็นกลไกหนึ่งในการส่งเสริมการปกครองในระบอบประชาธิปไตย เป็นหน่วยงานหลักในการจัดทำบริการสาธารณะและกิจกรรมสาธารณะเพื่อประโยชน์ของประชาชนในท้องถิ่น ถือเป็นกลไกสำคัญในการพัฒนาท้องถิ่นซึ่งนำไปสู่การพัฒนาทั่วทั้งประเทศ หากองค์กรปกครองส่วนท้องถิ่นปราศจากการทุจริตนำเงินทุกบาททุกสตางค์มาพัฒนาท้องถิ่นของตนเอง พัฒนาเพื่อประโยชน์สุขของประชาชนอย่างแท้จริง ประเทศชาติก็จะเจริญก้าวหน้าทัดเทียมนานาประเทศ การพัฒนาองค์กรปกครองส่วนท้องถิ่นให้เกิดความยั่งยืนรัฐจะต้องให้ความเป็นอิสระแก่องค์กรปกครองส่วนท้องถิ่นโดยยึดหลักแห่งการปกครองตนเองตามเจตนารมณ์ของประชาชนในท้องถิ่น และส่งเสริมให้องค์กรปกครองส่วนท้องถิ่นเป็นหน่วยงานหลักในการจัดทำบริการสาธารณะ รวมทั้งมีส่วนร่วมในการตัดสินใจแก้ไขปัญหาในระดับพื้นที่ ส่วนการกำกับดูแลองค์กรปกครองส่วนท้องถิ่นจะทำได้เท่าที่จำเป็นตามกรอบกฎหมายกำหนด และต้องเป็นไปเพื่อการคุ้มครองประโยชน์ของประชาชนในท้องถิ่น

เทศบาลตำบลพอกน้อย จึงได้เล็งเห็นถึงความสำคัญในการป้องกันและปราบปรามการทุจริตใน

ระดับท้องถิ่นเป็นอย่างมาก และคาดหวังว่าองค์กรปกครองส่วนท้องถิ่นจะเป็นกลไกที่สำคัญในการพัฒนาประชาธิปไตยและร่วมมือกันสร้างสังคมที่ไม่ทนต่อการทุจริต ที่ดำเนินงานอย่างต่อเนื่องมาเป็นเวลา 3 ปี

ดังนั้น ปีงบประมาณ พ.ศ. 2562 เทศบาลตำบลพอกน้อย จึงดำเนินการให้ท้องถิ่นปลอดทุจริต

อย่างต่อเนื่อง โดยดำเนินการส่งเสริมให้ผู้บริหารองค์กรปกครองส่วนท้องถิ่นแสดงเจตจำนงทางการเมืองในการต่อต้านการทุจริตอย่างเห็นชัดเป็นรูปธรรม ด้วยการจัดทำแผนปฏิบัติการป้องกันการทุจริต ส่งเสริมให้องค์กรปกครองส่วนท้องถิ่นบริหารงานด้วยความโปร่งใส มีความเข้มแข็งในการบริหารราชการตามหลักการบริหารกิจการบ้านเมืองที่ดีหรือหลักธรรมาภิบาล บังเกิดประโยชน์สุขแก่ประชาชน และยกระดับมาตรฐานในการป้องกันการทุจริตขององค์กรตนเองต่อไปให้ครอบคลุมพื้นที่ทั่วประเทศต่อไป

เทศบาลตำบลพอกน้อย จึงได้จัดทำการประเมินความเสี่ยงการทุจริต ประจำปี พ.ศ. 2562 โดยมีความสอดคล้องกับยุทธศาสตร์ชาติว่าด้วยการป้องกันและปราบปรามการทุจริตภาครัฐ ระยะที่ 3 (พ.ศ. 2560-2564) เพื่อใช้เป็นแนวทางนำไปสู่การปฏิบัติอย่างแท้จริงเพื่อลดการทุจริตและประพฤติมิชอบภายในเทศบาลตำบลพอกน้อย

**บทที่ 2**

**1.กรอบการจัดทำแผนปฏิบัติการป้องกันการทุจริตของเทศบาลตำบลพอกน้อย**

**เพื่อประเมินความเสี่ยงการทุจริต**

 **มิติที่ 1 มิติที่ 2 มิติที่ 3 มิติที่ 4**

**การส่งเสริมบทบาทและการมีส่วนร่วมของภาคประชาชน**

**การส่งเสริมบทบาทและการมีส่วนร่วมของภาคประชาชน**

**การบริหารราชการเพื่อป้องกันการทุจริต**

**การสร้างสังคมไม่ทนต่อการทุจริต**

ประชาชน

-จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชนได้มีส่วนร่วมตรวจสอบการปฏิบัติราชการตามอำนาจหน้าที่ของอปท.ได้ทุกขั้นตอน

-แสดงเจตจำนงทางการเมืองในการต่อต้านการทุจริตของผู้บริหาร

-การสร้างจิตสำนึกและความตระหนักแก่บุคคลากรทั้งข้าราชการการเมือง ฝ่ายบริหาร ฝ่ายสภาท้องถิ่น และฝ่ายประจำ

-การสนับสนุนให้ภาคประชาชนมีส่วนร่วมตรวจสอบการปฏิบัติหรือการบริหารราชการตามช่องทางที่สามารถดำเนินการได้

-มาตรการสร้างความโปร่งใสในการปฏิบัติราชการ

-ส่งเสริมบทบาทการตรวจสอบของสภาท้องถิ่น

-สร้างจิตสำนึกและความตระหนักแก่ประชาชนทุกภาคส่วนในท้องถิ่น

-การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน

-มาตรการการใช้ดุลยพินิจและใช้อำนาจหน้าที่ให้เป็นไปตามหลักการบริหารกิจการบ้านเมืองที่ดี

-เสริมพลังการมีส่วนร่วมของชุมชนและบูรณาการทุกภาคส่วนเพื่อต่อต่านการทุจริต

-การสร้างจิตสำนึกและความตระหนักแก่เด็กและเยาวชน

-การส่งเสริมให้ประชาชนมีส่วนร่วมบริหารกิจการของอปท.

-การเชิดชูเกียรติแก่หน่วยงาน/บุคคลในการดำเนินกิจการ การประพฤติปฏิบัติตนให้เป็นที่ประจักษ์

-มาตรการจัดการในกรณีได้ทราบ หรือรับแจ้งหรือตรวจสอบพบการทุจริต

**2. การวิเคราะห์ความเสี่ยงในการเกิดการทุจริตในเทศบาลตำบลพอกน้อย**

การวิเคราะห์ความเสี่ยงในการเกิดการทุจริตในเทศบาลตำบลพอกน้อย มีวัตถุประสงค์

เพื่อต้องการบ่งชี้ความเสี่ยงของการทุจริตที่มีอยู่ในองค์กรโดยการประเมินโอกาสของการทุจริตที่อาจเกิดขึ้น ตลอดจนบุคคลหรือหน่วยงานที่อาจเกี่ยวข้องกับการกระทำทุจริต เพื่อพิจารณาว่าการควบคุมและการป้องกันการทุจริตที่มีอยู่ในปัจจุบันมีประสิทธิภาพและประสิทธิผลหรือไม่

**การทุจริตในระดับท้องถิ่น** พบว่าปัจจัยที่มีผลต่อการขยายตัวของการทุจริตในระดับท้องถิ่น

ได้แก่ การกระจายอำนาจลงสู่องค์กรปกครองส่วนท้องถิ่น แม้ว่าโดยหลักการแล้วการกระจายอำนาจมีวัตถุประสงค์สำคัญเพื่อให้บริการต่าง ๆ ของรัฐสามารถตอบสนองต่อความต้องการของชุมชนมากขึ้น มีประสิทธิภาพมากขึ้น แต่ในทางปฏิบัติทำให้แนวโน้มของการทุจริตในท้องถิ่นเพิ่มมากยิ่งขึ้นเช่นเดียวกัน

**ลักษณะการทุจริตในส่วนขององค์กรปกครองส่วนท้องถิ่น จำแนกเป็น 7 ประเภท ดังนี้**

1. การทุจริตด้านงบประมาณ การทำบัญชี การจัดซื้อจัดจ้าง และการเงินการคลัง ส่วนใหญ่เกิด

 จากการละเลยขององค์กรปกครองส่วนท้องถิ่น

2. สภาพหรือปัญหาที่เกิดจากตัวบุคคล

3. สภาพการทุจริตอันเกิดจากช่องว่างของกฎระเบียบและกฎหมาย

4. สภาพหรือลักษณะปัญหาของการทุจริตที่เกิดจากการขาดความรู้ความเข้าใจและขาด

 คุณธรรมจริยธรรม

5. สภาพหรือลักษณะปัญหาที่เกิดจากการขาดประชาสัมพันธ์ให้ประชาชนทราบ

6. สภาพหรือลักษณะปัญหาของการทุจริตที่เกิดจากการตรวจสอบขาดความหลากหลายในการ

 ตรวจสอบจากภาคส่วนต่างๆ

7. สภาพหรือลักษณะปัญหาของการทุจริตที่เกิดจากอำนาจ บารมีและอิทธิพลท้องถิ่น

3. สาเหตุและปัจจัยที่นำไปสู่การทุจริตขององค์กรปกครองส่วนท้องถิ่นสรุปได้ ดังนี้

 1) โอกาส แม้ว่าในปัจจุบันมีหน่วยงานและกฎหมายที่เกี่ยวข้องกับการป้องกันและปราบปรามการทุจริต แต่พบว่า ยังคงมีช่องว่างที่ทำให้เกิดโอกาสของการทุจริต ซึ่งโอกาสดังกล่าวเกิดขึ้นจากการบังคับใช้กฎหมายที่ไม่เข้มแข็ง กฎหมาย กฎระเบียบไม่รัดกุม และอำนาจหน้าที่โดยเฉพาะข้าราชการระดับสูงก็เป็นอีกโอกาสหนึ่งที่ทำให้เกิดการทุจริต

 2) สิ่งจูงใจ เป็นที่ยอมรับว่าสภาวะทางเศรษฐกิจที่มุ่งเน้นเรื่องของวัตถุนิยม สังคมทุนนิยม ทำให้คนในปัจจุบันมุ่งเน้นที่การสร้างความร่ำรวย ด้วยเหตุนี้จึงเป็นแรงจูงใจให้เจ้าหน้าที่มีแนวโน้มที่จะทำพฤติกรรมการทุจริตมากยิ่งขึ้น

 3) การขาดกลไกในการตรวจสอบความโปร่งใส การทุจริตในปัจจุบันมีรูปแบบที่ซับซ้อนขึ้น โดยเฉพาะการทุจริตในเชิงนโยบายที่ทำให้การทุจริตกลายเป็นความชอบธรรมในสายตาของประชาชน ขาดกลไกการตรวจสอบความโปร่งใสที่มีประสิทธิภาพ ดังนั้นจึงเป็นการยากที่จะเข้าไปตรวจสอบการทุจริตของบุคคลเหล่านี้

 4) การผูกขาด ในบางกรณีการดำเนินงานของภาครัฐ ได้แก่ การจัดซื้อ-จัดจ้าง เป็นเรื่องของการผูกขาด ดังนั้นจึงมีความเกี่ยวข้องเป็นห่วงโซ่ผลประโยชน์ทางธุรกิจ ในบางครั้งพบบริษัทมีการให้สินบนแก่เจ้าหน้าที่เพื่อให้ตนเองได้รับสิทธิในการดำเนินงานโครงการของภาครัฐ รูปแบบของการผูกขาด ได้แก่ การผูกขาดในโครงการก่อสร้างและโครงสร้างพื้นฐานภาครัฐ

5) การได้รับค่าตอบแทนที่ไม่เหมาะสม รายได้ไม่เพียงพอต่อรายจ่าย ความยากจนถือเป็นปัจจัย

หนึ่งที่ทำให้ข้าราชการมีพฤติกรรมการทุจริต เพราะความต้องการที่จะมีสภาพความเป็นอยู่ที่ดีขึ้น ทำให้เจ้าหน้าที่ต้องแสวงหาช่องทางเพื่อเพิ่ม “รายได้พิเศษ” ให้กับตนเองและครอบครัว

 6) การขาดจริยธรรม คุณธรรม ในสมัยโบราณ ความซื่อสัตย์สุจริตเป็นคุณธรรมที่ได้รับการเน้นเป็นพิเศษถือว่าเป็นเครื่องวัดความดีของคน แต่ในปัจจุบัน พบว่า คนมีความละอาย ต่อบาปและเกรงกลัวบาปน้อยลงและมีความเห็นแก่ตัวมากยิ่งขึ้น มองแต่ประโยชน์ส่วนตนเป็นที่ตั้งมากกว่าที่จะยึดผลประโยชน์ส่วนรวม

 7) มีค่านิยมที่ผิด ปัจจุบันค่านิยมของสังคมได้เปลี่ยนจากยกย่องคนดี คนที่มีความซื่อสัตย์สุจริตเป็นยกย่องคนที่มีเงิน คนที่เป็นเศรษฐี มหาเศรษฐี คนที่มีตำแหน่งหน้าที่การงานสูง ด้วยเหตุนี้ผู้ที่มีค่านิยมที่ผิดเห็นว่าการทุจริตเป็นวิถีชีวิตเป็นเรื่องปกติธรรมดา เห็นคนซื่อเป็นคนเซ่อ เห็นคนโกงเป็นฉลาด ย่อมจะทำการทุจริตฉ้อราษฎร์บังหลวง โดยไม่มีความละอายต่อบุญและบาป และไม่เกรงกลัวต่อกฎหมายของบ้านเมือง

4. หลักการและเหตุผล

ปัจจุบันยุทธศาสตร์ชาติว่าด้วยการป้องกันและปราบปรามการทุจริตที่ใช้อยู่เป็นฉบับที่ 3 เริ่มจาก

ปี พ.ศ. 2560 จนถึงปี พ.ศ. 2564 ซึ่งมุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ “ประเทศไทยใสสะอาด ไทยทั้งชาติต้านทุจริต” มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต (Corruption Perceptions Index : CPI) ไม่น้อยกว่าร้อยละ 50 ในปี พ.ศ. 2564 ซึ่งการที่ระดับคะแนนจะสูงขึ้นได้นั้น การบริหารงานภาครัฐต้องมีระดับธรรมาภิบาลที่สูงขึ้น เจ้าหน้าที่ของรัฐและประชาชนต้องมีพฤติกรรมแตกต่างจากที่เป็นอยู่ในปัจจุบัน ไม่ใช้ตำแหน่งหน้าที่ในทางทุจริตประพฤติมิชอบ โดยได้กำหนดยุทธศาสตร์การดำเนินงานหลักออกเป็น 6 ยุทธศาสตร์ ดังนี้

 ยุทธศาสตร์ที่ 1 สร้างสังคมที่ไม่ทนต่อการทุจริต

ยุทธศาสตร์ที่ 2 ยกระดับเจตจำนงทางการเมืองในการต่อต้านการทุจริต

ยุทธศาสตร์ที่ 3 สกัดกั้นการทุจริตเชิงนโยบาย

ยุทธศาสตร์ที่ 4 พัฒนาระบบป้องกันการทุจริตเชิงรุก

ยุทธศาสตร์ที่ 5 ปฏิรูปกลไกและกระบวนการปราบปรามการทุจริต

ยุทธศาสตร์ที่ 6 ยกระดับคะแนนดัชนีการรับรู้การทุจริต (Corruption Perception Index : CPI)

ดังนั้น เพื่อให้การดำเนินการขับเคลื่อนด้านการป้องกันและปราบปรามการทุจริตบังเกิดผลเป็น

รูปธรรมในทางปฏิบัติ เป็นไปตามเจตนารมณ์ของยุทธศาสตร์ว่าด้วยการป้องกันและปราบปรามการทุจริตระยะ ที่ 3 (พ.ศ. 2560 - 2564) องค์กรปกครองส่วนท้องถิ่นจึงได้ตระหนักและให้ความสำคัญกับการบริหารจัดการที่มีความโปร่งใส สร้างค่านิยม วัฒนธรรมสุจริตให้เกิดในสังคมอย่างยั่งยืนจึงได้ดำเนินการจัดทำแผนปฏิบัติการองค์กรปกครองส่วนท้องถิ่นต้นแบบ ด้านการป้องกันการทุจริต (พ.ศ. 2559-2561) เพื่อกำหนดแนวทางการขับเคลื่อนด้านการป้องกันและปราบปรามการทุจริตผ่านโครงการ/กิจกรรม/มาตรการต่าง ๆ ที่เป็นรูปธรรมอย่างชัดเจน อันจะนำไปสู่การปฏิบัติอย่างมีประสิทธิภาพ บรรลุวัตถุประสงค์และเป้าหมายของการป้องกันและปราบปรามการทุจริตอย่างแท้จริง

เทศบาลตำบลพอกน้อย ได้เห็นถึงความสำคัญในเรื่องนี้ โดยเห็นว่าการสร้างองค์กร ภาค

ราชการให้มีความโปร่งใส่ มีคุณธรรม จริยธรรม และธรรมาภิบาลในการปฏิบัติราชการเพื่อป้องกันการทุจริต และประพฤติมิชอบ ควรเริ่มต้นด้วยการปลูกสร้างจิตสำนึก ค่านิยม คุณธรรม จริยธรรมและหลักธรรมาภิบาลใน การปฏิบัติราชการ มีจิตสำนึกที่ดีในการให้บริการ ปฏิบัติราชการด้วยความซื่อสัตย์ สุจริต เป็นธรรม และเสมอภาค ทำให้การบริหารราชการเกิดความโปร่งใส ตลอดจนการเปิดโอกาสให้ประชาชนได้เข้ามามีส่วนร่วมในการป้องกัน การทุจริตและประพฤติมิชอบ ให้ประชาชนเกิดความมั่นใจศรัทธาและไว้วางใจในการบริหารราชการขององค์การ บริหารส่วนตำบลเชียงแรง รวมทั้งผู้บริหารท้องถิ่น สมาชิกสภาองค์การบริหารส่วนตำบล พนักงานส่วนตำบล และพนักงานจ้าง จึงได้จัดทำแผนปฏิบัติการป้องกัน ปราบปรามการทุจริตและประพฤติมิชอบภาครัฐฉบับนี้ขึ้นมา

**5. วัตถุประสงค์ของการจัดทำแผน**

1. เพื่อให้เทศบาลตำบลพอกน้อยใช้เป็นกรอบและแนวทางในการขับเคลื่อนมาตรการป้องกัน

และปราบปรามการทุจริตขององค์การบริหารส่วนตำบลเชียงแรง

1. เพื่อส่งเสริม/เสริมสร้างให้บุคลากรของเทศบาลตำบลพอกน้อยปฏิบัติราชการ โดยยึดหลักธรรมาภิบาลมาตรฐานทางคุณธรรม จริยธรรม และการบริหารกิจการบ้านเมืองที่ดี
2. เพื่อส่งเสริมบทบาทการมีส่วนร่วมของภาคประชาชนในการติดตามตรวจสอบการทุจริตประพฤติมิชอบในภาครัฐ เสริมสร้างและพัฒนาเครือข่ายในการติดตามและตรวจสอบการทุจริตและประพฤติมิชอบในภาครัฐให้มีความเข้มแข็ง
3. เพื่อให้ระบบ และกลไกในการป้องกันและตรวจสอบมิให้เกิดการทุจริต หรือการปฏิบัติหน้าที่โดยมิชอบในการปฏิบัติราชการของเทศบาลตำบลพอกน้อย
4. เพื่อให้ทุกภาคส่วนรู้เท่ากัน ร่วมคิดการป้องกันการทุจริต โดยมีการพัฒนาศักยภาพและคุณธรรมจริยธรรมของบุคลากรด้านการป้องกันและปราบปรามการทุจริตอย่างทั่วถึง

**6. เป้าหมาย**

1. ข้าราชการทั้งฝ่ายการเมืองและฝ่ายประจำของเทศบาลตำบลพอกน้อย ตลอดจนประชาชน

มีจิตสำนึกในเรื่องของความซื่อสัตย์ สุจริต โปร่งใส เป็นธรรม ไม่ใช้ตำแหน่งหน้าที่ไปในทางที่มิชอบทุกฝ่าย

1. เทศบาลตำบลพอกน้อยมีระบบการปฏิบัติงานที่สามารถป้องกันปัญหาเกี่ยวกับการทุจริต

และประพฤติมิชอบของราชการ และเจ้าที่ และสามารถจัดการกับกรณีการทุจริตและประพฤติมิชอบอย่างรวดเร็ว โปร่งใส มิให้ข้าราชการอื่นใช้เป็นเยี่ยงอย่าง

1. หน่วยงานสามารถประสานความร่วมมือในองค์กรและภายนอกองค์กรในการป้องกันและปราบปรามการทุจริตภาครัฐ
2. เทศบาลตำบลพอกน้อยสามารถพัฒนาระบบและกลไกในการตรวจสอบ ควบคุมและ

ถ่วงดุลการใช้อำนาจให้เหมาะสม

1. เทศบาลตำบลพอกน้อยพัฒนาบุคลากรผู้ปฏิบัติหน้าที่ในการป้องกันและปราบปราม

การทุจริต

**7. ประโยชน์ของการจัดทำแผน**

1. คณะกรรมการ/สมาชิกสภาเทศบาลตำบลพอกน้อยข้าราชการและเจ้าหน้าที่ของ

เทศบาลตำบลพอกน้อยมีจิตสำสำนึกในการปฏิบัติงานเพื่อประชาชนมีความซื่อสัตย์ สุจริต

ปฏิบัติงานด้วยความโปร่งใส

 2. ประชาชนมีจิตสำนึกในการเห็นประโยชน์ของชุมชนและเฝ้าระวังการทุจริตของ

 เทศบาลตำบลพอกน้อย

 3. มีระบบการควบคุมและตรวจสอบการปฏิบัติงาน เพื่อให้งานมีประสิทธิภาพและลดโอกาส

 ในการกระทำการทุจริตและประพฤติมิชอบ

 4. สร้างระบบในการจัดการกับการทุจริตให้เป็นไปด้วยความรวดเร็ว

 5. พัฒนาและเสริมสร้างบุคลากรและหน่วยงานในการต่อต้านและปราบปรามการทุจริต

**3. ยุทธศาสตร์ชาติว่าด้วยป้องกันและปราบปรามการทุจริต ระยะที่ 3 (พ.ศ. 2560 - 2564)**

**วิสัยทัศน์**

 “ประเทศไทยใสสะอาด ไทยทั้งชาติต้านทุจริต (Zero Tolerance & Clean Thailand)”

ประเทศไทยในระยะ ๕ ปีข้างหน้า จะมุ่งสู่การเป็นประเทศที่มีมาตรฐานทางคุณธรรม จริยธรรม

เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจาก ฝ่ายการเมือง หน่วยงานของรัฐ ตลอดจนประซาซน ในการพิทักษ์รักษาผลประโยชน์ของชาติและประชาชน เพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ

พันธกิจ

“สร้างวัฒนธรรมต่อต้านการทุจริต ยกระดับธรรมาภิบาลในการบริหารจัดการทุกภาคส่วนแบบ

บูรณาการและปฏิรูปกระบวนการป้องกันและปราบปรามการทุจริตทั้งระบบ ให้มีมาตรฐานสากล”
 การป้องกันและปราบปรามการทุจริตในระยะ ๕ ปีข้างหน้า จะเป็นการปฏิรูปกระบวนการ ดำเนินงานจากเดิม ไปสู่กระบวนการทำงานแบบบูรณาการทั้งระบบ โดยเริ่มจากการวางรากฐานทางความคิดของประชาชนที่นอกจากตนเองจะไม่กระทำการทุจริตแล้ว จะต้องไม่อดทนต่อการทุจริตที่เกิดขึ้นในสังคมไทย อีกต่อไป ประชาชนไทยต้องก้าวข้ามค่านิยมอุปถัมภ์และความเพิกเฉยต่อการทุจริตประพฤติมิชอบ เจตจำนง ทางการเมืองของประชาชนที่ต้องการสร้างชาติที่สะอาดปราศจากการทุจริต จะต้องได้รับการสานต่อจากฝ่ายการเมือง และเจ้าหน้าที่รัฐ การขับเคลื่อนนโยบายที่มีความโปร่งใสตรวจสอบได้ทุกขึ้นตอน ขณะเดียวกันกลไกการป้องกัน และปราบปรามการทุจริตต้องเป็นที่ได้รับความไว้วางใจ และความเชื่อมั่นจากประชาชนว่าจะสามารถเป็น ผู้ปกป้องผลประโยชน์ของชาติและประชาชนได้อย่างรวดเร็ว เป็นธรรม และเท่าเทียม ทั้งนี้เพื่อยกระดับ มาตรฐานจริยธรรม คุณธรรม และความโปร่งใสของประเทศไทยในทุกมิติให้มีมาตรฐานตามอนุสัญญา สหประชาชาติว่าด้วยการต่อต้านการทุจริต ค.ศ. ๒๐๐๓ (United Nations Convention against Corruption : UNCAC) ภายในปี พ.ศ. ๒๕๖๔

เป้าประสงค์เชิงยุทธศาสตร์

ระดับคะแนนของดัชนีการรับรู้การทุจริต (Corruption Perceptions Index : CPI) สูงกว่าร้อยละ ๕๐

วัตถุประสงค์หลัก

๑) สังคมมีพฤติกรรมร่วมต้านการทุจริตในวงกว้าง

๒) เกิดวัฒนธรรมทางการเมือง (Political Culture) มุ่งต้านการทุจริตในทุกภาคส่วน

๓) การทุจริตถูกยับยั้งอย่างเท่าทันด้วยนวัตกรรมกลไกป้องกันการทุจริต และระบบบริหาร จัดการตามหลักธรรมาภิบาล

๔) การปราบปรามการทุจริตและการบังคับใช้กฎหมาย มีความรวดเร็ว เป็นธรรมและได้รับความร่วมมือจากประชาชน

๕) ดัชนีการรับรู้การทุจริต (Corruption Perceptions Index : CPI) ของประเทศไทย มีค่าคะแนนในระดับที่สูงขึ้น

**ยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2560-2564)**

ยุทธศาสตร์ที่ 1 สร้างสังคมที่ไม่ทนต่อการทุจริต

ยุทธศาสตร์ที่ 2 ยกระดับเจตจำนงทางการเมืองในการต่อต้านการทุจริต

ยุทธศาสตร์ที่ ๓ สกัดกั้นการทุจริตเชิงนโยบาย

ยุทธศาสตร์ที่ ๔ พัฒนาระบบป้องกันการทุจริตเชิงรุก

ยุทธศาสตร์ที่ ๕ ปฏิรูปกลไกและกระบวนการการปราบปรามการทุจริต

ยุทธศาสตร์ที่ ๖ ยกระดับคะแนนดัชนีการรับรู้การทุจริต (Corruption Perceptions Index CPI)

ของประเทศไทย

**ยุทธศาสตร์ที่ 1 สร้างสังคมที่ไม่ทนต่อการทุจริต**

เป็นยุทธศาสตร์ที่มุ่งเน้นให้ความสำคัญในกระบวนการการปรับสภาพสังคมให้เกิดภาวะที่ “ไม่

ทนต่อการทุจริต” โดยเริ่มตั้งแต่กระบวนการกล่อมเกลาทางสังคมในทุกระดับช่วงวัยตั้งแต่ปฐมวัย เพื่อสร้างวัฒนธรรมต่อต้านการทุจริต และปลูกฝังความพอเพียง มีวินัย ซื่อสัตย์ สุจริต เป็นการดำเนินการ ผ่านสถาบันหรือกลุ่มตัวแทนที่ทำหน้าที่ในการกล่อมเกลาทางสังคมให้มีความเป็นพลเมืองที่ดี ที่มีจิตสาธารณะ จิตอาสา และความเสียสละเพื่อส่วนรวม และเสริมสร้างให้ทุกภาคส่วนมีพฤติกรรมที่ไม่ยอมรับและต่อต้าน การทุจริตในทุกรูปแบบ

|  |  |
| --- | --- |
| กลยุทธ์ | แนวทางตามกลยุทธ์ |
| ๑. ปรับฐานความคิดทุกช่วงวัย ตั้งแต่ปฐมวัยให้สามารถแยกระหว่างผลประโยชน์ส่วนตัวและ ผลประโยชน์ส่วนรวม | ๑.๑ พัฒนาหลักสูตร บทเรียน การเรียนการสอน การน่าเสนอ และรูปแบบ การป้องกันการทุจริตตามแนวคิดแยกระหว่างผลประโยชน์ส่วนตัวและ ผลประโยชน์ส่วนรวม ในทุกระดับ๑.๒ การกำหนด พัฒนา หรือปรับปรุงมาตรฐานทางจริยธรรมและ จรรยาบรรณวิชาชีพ และมีการประกาศใช้อย่างจริงจัง |
| ๒. ส่งเสริมให้มีระบบและ กระบวนการกล่อมเกลาทางสังคม เพื่อต้านทุจริต | ๒.๑ กล่อมเกลาทางสังคมในทุกช่วงวัยตั้งแต่ปฐมวัย เพื่อสร้างพลเมืองที่ดี๒.๒ พัฒนานวัตกรรมและสื่อการเรียนรู้สำหรับทุกช่วงวัยตั้งแต่ปฐมวัย๒.๓ พัฒนาจิตสำนึกสาธารณะ๒.๔ การใช้เครื่องมือการสื่อสารทางสังคมเพื่อปรับเปลี่ยนพฤติกรรม๒.5 การเสริมบทบาทการกล่อมเกลาทางสังคมซองสื่อมวลชนและ องค์กรวิชาชีพ๒.๖ พัฒนามาตรวัดทางสังคม เพื่อเป็นเครื่องมือในการขัดเกลาพฤติกรรม |

|  |  |
| --- | --- |
| กลยุทธ์ | แนวทางตามกลยุทธ์ |
| ๓. ประยุกต์หลักปรัชญาเศรษฐกิจ พอเพียงเป็นเครื่องมือต้านทุจริต | ๓.๑ น่าปรัชญาเศรษฐกิจพอเพียงมาปรับใช้ในการกล่อมเกลาทางสังคม และการปฏิบัติงานต่อต้านการทุจริต๓.๒ พัฒนาหลักสูตร บทเรียน การเรียนการสอน การนำเสนอ และรูปแบบ การป้องกันการทุจริตตามแนวทางปรัชญาเศรษฐกิจพอเพียง ในการเรียนการสอนในทุกระดับ๓.๓ พัฒนาระบบและจัดการองค์ความรู้การป้องกันการทุจริตตาม แนวทางปรัชญาเศรษฐกิจพอเพียง |
| ๔. เสริมพลังการมีส่วนร่วมของ ชุมชน (Community) และบูรณาการทุกภาคส่วนเพื่อต่อต้านการทุจริต | ๔.๑ สร้างชุมชนเฝ้าระวัง ต่อต้านทุจริต๔.๒ สร้างความตื่นตัวในการแสดงออกต่อเหตุการณ์ทางสังคมที่ผิดต่อ จริยธรรมทางสังคมหรือกฎหมาย และผลักดันให้เกิดการลงโทษทาง สังคม (Social Sanction) และทางกฎหมาย บนพื้นฐานของข้อเท็จจริง และเหตุผล๔.๓ บูรณาการทุกภาคส่วนเพื่อต่อต้านการทุจริต |

**ยุทธศาสตร์ที่ 2 ยกระดับเจตจำนงทางการเมืองในการต่อต้านการทุจริต**

จากสถานการณ์ความขัดแย้งในสังคมไทยในห้วงระยะกว่าทศวรรษที่ผ่านมา จะเห็นได้ว่าประชาชน ทุกกลุ่มทุกฝ่ายต่างมีข้อเรียกร้องที่สอดคล้องร่วมกันประการหนึ่งคือ การต่อต้านการทุจริตของ รัฐบาลและเจ้าหน้าที่รัฐ การแสดงออกซึ่งเจตจำนงทางการเมืองของประชาชนทุกกลุ่มทุกฝ่ายที่ไม่ยอมรับและ ไม่อดทนต่อการทุจริตประพฤติมิชอบไม่ว่าจะเป็นรัฐบาลใดก็ตาม ย่อมสะท้อนให้เห็นถึงเจตจำนงทางการเมือง อันแน่วแน่ของประชาชนไทยทุกกลุ่มทุกฝ่ายที่ต้องการให้การบริหารราชการแผ่นดินของรัฐบาลและการปฏิบัติงาน ของเจ้าหน้าที่รัฐเป็นไปด้วยความโปร่งใสปราศจากการทุจริตประพฤติมิชอบ ดังนั้นเพื่อเป็นการสนองตอบต่อเจตจำนงทางการเมืองในการต่อต้านการทุจริตอันแน่วแน่ของประชาชน จึงได้กำหนดให้มียุทธศาสตร์การนำ เจตจำนงทางการเมืองในการต่อต้านการทุจริตไปสู่การปฏิบัติอย่างเป็นรูปธรรมและสอดคล้องเป็นหนึ่งเดียวกัน

โดยเป็นยุทธศาสตร์ที่มุ่งเน้นให้ประชาชนและรัฐบาลมีการนำเจตจำนงทางการเมืองในเรื่องการต่อต้าน การทุจริตไปสู่การปฏิบัติอย่างเป็นรูปธรรมและสอดคล้องเป็นหนึ่งเดียวกัน

|  |  |
| --- | --- |
| กลยุทธ์ | แนวทางตามกลยุทธ์ |
| ๑. พัฒนากลไกการกำหนดให้ นักการเมืองแสดงเจตจำนงทาง การเมืองในการต่อต้านการทุจริต ต่อสาธารณชน | ๑.๑ กำหนดให้นักการเมืองต้องแสดงเจตจำนงทางการเมือง ในการต่อต้านการทุจริตต่อสาธารณชนก่อนลงสมัครรับเลือกตั้ง หรือก่อนดำรงตำแหน่งทางการเมือง๑.๒ กำหนดให้พรรคการเมืองจัดทำเอกสารแสดงเจตจำนงทางการเมือง ของพรรคการเมืองในการต่อต้านการทุจริตและเผยแพร่ให้แก่ประชาชน |
| ๒. เร่งรัดการกำกับติดตามมาตรฐาน ทางจริยธรรมของนักการเมืองและ เจ้าหน้าที่รัฐในทุกระดับ | ๒.๑ ศึกษาและกำหนดแนวทาง/ขั้นตอนการกำกับติดตามมาตรฐานทาง จริยธรรมของนักการเมืองและเจ้าหน้าที่รัฐ๒.๒ การกำกับติดตามมาตรฐานทางจริยธรรมของนักการเมืองและ เจ้าหน้าที่รัฐโดยประชาชน๒.๓ การประเมินมาตรฐานทางจริยธรรมและคุณธรรมของนักการเมือง และเจ้าหน้าที่รัฐ |

|  |  |
| --- | --- |
| กลยุทธ์ | แนวทางตามกลยุทธ์ |
| ๓. สนับสนุนให้ทุกภาคส่วนกำหนด กลยุทธ์และมาตรการสำหรับ เจตจำนงในการต่อต้านการทุจริต | ๓.๑ ศึกษาและวิเคราะห์แนวทางการกำหนดกลยุทธ์และมาตรการใน การปฏิบัติเจตจำนงทางการเมืองในการต่อต้านการทุจริต ทั้งในระดับชาติและท้องถิ่น๓.๒ ประสานความร่วมมือระหว่างภาคส่วนต่าง ๆ ในการกำหนดกลยุทธ์ และมาตรการในการปฏิบัติเจตจำนงทางการเมืองในการป้องกันและปราบปรามการทุจริต๓.๓ การส่งเสริมเจตจำนงทางการเมืองในระดับประชาชน |
| ๔. พัฒนาระบบการบริหาร งบประมาณด้านการป้องกันและ ปราบปรามการทุจริตเพื่อให้ได้รับ การจัดสรรงบประมาณรายจ่าย ประจำปีที่มีสัดส่วนเหมาะสมกับ การแก้ปัญหา | ๔.๑ ศึกษาวิเคราะห์แนวทางการปฏิรูประบบการจัดสรรงบประมาณ ด้านการป้องกันและปราบปรามการทุจริตที่เพียงพอและเหมาะสม๔.๒ จัดทำแผนการปฏิรูประบบการจัดสรรงบประมาณด้านการป้องกัน และปราบปรามการทุจริตที่เพียงพอและเหมาะสม |
| 5. ส่งเสริมการจัดตั้งกองทุน ต่อต้านการทุจริตสำหรับ ภาคเอกชนและภาคประชาชน โดยรัฐให้การสนับสนุนทุนตั้งต้น | 5.๑ การศึกษาแนวทางการจัดตั้งกองทุนต่อต้านการทุจริตในรูปแบบ นิติบุคคล5.๒ พัฒนาตัวแบบกองทุนต่อต้านการทุจริตสำหรับภาคเอกซนและ ภาคประชาชน |
| ๖. ประยุกต์นวัตกรรมในการกำกับ ดูแลและควบคุมการดำเนินงาน ตามเจตจำนงทางการเมืองของพรรคการเมืองที่ได้แสดงไว้ต่อสาธารณะ | ๖.๑ กำหนดให้พรรคการเมืองต้องแสดงแนวทางในการดำเนินนโยบาย และการใช้งบประมาณต่อนโยบายนั้น ๆ ก่อนที่จะจัดให้มีการเลือกตั้ง๖.๒ จัดทำระบบฐานข้อมูลแนวทาง/มาตรการในการป้องกันการทุจริต ในแต่ละโครงการที่พรรคการเมืองได้หาเสียงไว้กับประชาชน |

ยุทธศาสตร์ที่ ๓ สกัดกั้นการทุจริตเชิงนโยบาย

การทุจริตเชิงนโยบาย (Policy Corruption) เป็นปัญหาที่พบมากขึ้นในปัจจุบัน ก่อให้เกิด ผลเสียต่อการพัฒนาเศรษฐกิจและสังคมของประเทศอย่างมหาศาล ซึ่งจากผลการวิจัยที่ผ่านมาพบว่าการทุจริต เชิงนโยบายมักเกิดจากการใช้ช่องว่างทางกฎหมายเข้าแสวงหาประโยชน์ส่วนตน โดยพบตั้งแต่ขั้นตอน การกำหนดนโยบายของพรรคการเมือง การใช้อำนาจอย่างไม่โปร่งใส ยุทธศาสตร์ชาติว่าด้วยการป้องกันและ ปราบปรามการทุจริตระยะที่ ๓ จึงได้กำหนดให้มียุทธศาสตร์ “สกัดกั้นการทุจริตเชิงนโยบาย” ซึ่งเป็นยุทธศาสตร์ที่มุ่งป้องกันการทุจริตตลอดกระบวนการนโยบาย ผ่านการกำหนดมาตรการกลไก เสริมสร้างธรรมาภิบาล ตั้งแต่เริ่มขึ้นก่อตัวนโยบาย (Policy Formation) ขั้นการกำหนดนโยบาย (Policy Formulation) ขั้นตัดสินใจ นโยบาย (Policy Decision) ขั้นการนำนโยบายไปปฏิบัติ (Policy Implementation) ขั้นการประเมิน นโยบาย (Policy Evaluation) และขั้นป้อนข้อมูลกลับ (Policy Feedback)

|  |  |
| --- | --- |
| กลยุทธ์ | แนวทางตามกลยุทธ์ |
| ๑. วางมาตรการเสริมในการสกัดกั้น การทุจริตเชิงนโยบายบนฐาน ธรรมาภิบาล | ๑.๑ การตรวจสอบแนวนโยบายหาเสียงของพรรคการเมือง๑.๒ การพัฒนากระบวนการฉันทามติในการก่อตัวนโยบาย๑.๓ การเผยแพร่ข้อมูลข่าวสารที่เกี่ยวข้องกับนโยบาย๑.๔ พัฒนากรอบการกำหนดนโยบายตามหลักธรรมาภิบาล๑.๕ พัฒนาเกณฑ์ขึ้นวัดความเสี่ยงของนโยบาย Policy Risk Indicator (PRI)๑.๖ พัฒนาแนวปฏิบัติในการยอมรับนโยบายที่ผิดพลาด และแสดงความรับผิดชอบต่อสังคม๑.๗ กำหนดมาตรการวิเคราะห์ความเสี่ยงและการใช้จ่ายงบประมาณ๑.๘ เสริมสร้างความโปร่งใสในกระบวนการพิจารณาร่างกฎหมาย ที่เกี่ยวข้อง๑.๙ การกำหนดความรับผิดชอบทางการเมืองของผู้ดำรงตำแหน่ง ทางการเมืองเกี่ยวกับการทุจริตเชิงนโยบาย๑.๑๐ การกำหนดบทลงโทษในกรณีที่มีการฝ่าฝืนจริยธรรม หรือเป็น ความผิดในทางบริหาร๑.๑๑ การสร้างกลไกการตรวจสอบการใช้อำนาจของฝ่ายบริหาร๑.๑๒ พัฒนานวัตกรรมเพื่อเสริมสร้างความโปร่งใสในการนำนโยบาย ไปสู่การปฏิบัติ๑.๑๓ บูรณาการการติดตามและประเมินนโยบาย |
| ๒. การรายงานผลสะท้อนการสกัด กั้นการทุจริตเชิงนโยบาย (Policy Cycle Feedback) | - บูรณาการและประมวลผลข้อมูลเพื่อการรายงานนโยบาย |
| ๓. การพัฒนานวัตกรรมสำหรับการรายงานและตรวจสอบธรรมาภิบาล ในการนำนโยบายไปปฏิบัติ | - การพัฒนานวัตกรรมสำหรับการส่งเสริมภาคธุรกิจเอกชน สื่อมวลชน และประชาชนให้เข้ามามีส่วนร่วมในการตรวจสอบ |
| 4.ส่งเสริมให้มีการศึกษา วิเคราะห์ติดตาม และตรวจสอบ การทุจริตเชิงนโยบายในองค์กรปกครองส่วนท้องถิ่น | 4.1 ศึกษาวิเคราะห์ เพื่อสร้างองค์ความรู้ในการตรวจสอบการทุจริตเชิงนโยบายขององค์กรปกครองส่วนท้องถิ่น๔.๒ เผยแพร่องค์ความรู้ในการดำเนินนโยบายอย่างโปร่งใสและไร้การทุจริตให้แก่องค์กรปกครองส่วนท้องถิ่น |

ยุทธศาสตร์ที่ ๔ “พัฒนาระบบป้องกันการทุจริตเชิงรุก”

ยุทธศาสตร์นี้มุ่งเน้นการพัฒนากลไกและกระบวนงานด้านการป้องกันการทุจริตของประเทศไทย ให้มีความเข้มแข็งและมีประสิทธิภาพมากยิ่งขึ้น เพื่อลดโอกาสการทุจริตหรือทำให้การทุจริตเกิดยากขึ้นหรือไม่เกิดขึ้น โดยอาศัยทั้งการกำหนดกลไกด้านกฎหมาย กลไกทางการบริหาร และกลไกอื่น ๆ ตลอดจนเสริมสร้างการปฏิบัติงาน ของหน่วยงานทั้งภาครัฐ และเอกซนให้มีธรรมาภิบาลมากยิ่งขึ้น

|  |  |
| --- | --- |
| กลยุทธ์ | แนวทางตามกลยุทธ์ |
| ๑. เพิ่มประสิทธิภาพระบบงาน ป้องกันการทุจริต | ๑.๑ พัฒนามาตรการชิงรุกที่สามารถแก้ไขปัญหาการทุจริตในแต่ละระดับ๑.๒ พัฒนาระบบการทำงานแบบบูรณาการระหว่างภาครัฐ ภาคเอกชน และภาคประชาสังคม๑.๓ เพิ่มบทบาทของภาคเอกชน และภาคประชาสังคมในการเข้ามา มีส่วนร่วมกับระบบการป้องกันการทุจริต๑.๔ ยกระดับกลไกการกำกับ ติดตาม และประเมินผลการป้องกัน การทุจริต |
| ๒. สร้างกลไกการป้องกันเพื่อยับยั้งการทุจริต | ๒.๑ สร้างกลไกป้องกันเพื่อยับยั้งการทุจริต๒.๒ นำข้อเสนอแนะจากกลไกป้องกันเพื่อยับยั้งการทุจริตสู่การปฏิบัติ๒.๓ กำหนดกลไกการติดตามและประเมินผลการน่าข้อเสนอแนะไปสู่ การปฏิบัติ |
| ๓. พัฒนานวัตกรรมและเทคโนโลยี สารสนเทศเพื่อลดปัญหาการทุจริต | ๓.๑ พัฒนานวัตกรรมและเทคโนโลยีสารสนเทศ ในระบบบริหารงาน สาธารณะ เพื่อลดขั้นตอน หรือกระบวนการใช้ดุลยพินิจของเจ้าหน้าที่รัฐ ๓.๒ พัฒนาเทคโนโลยีสารสนเทศและการสื่อสารที่เปิดโอกาสให้ ประชาชนสามารถศึกษา เรียนรู้ และหาข้อมูลเกี่ยวกับการป้องกัน การทุจริต (กำหนดเรื่องที่ประชาชนให้ความสนใจ) |
| ๔. พัฒนารูปแบบการสื่อสาร สาธารณะเชิงสร้างสรรค์เพื่อ ปรับเปลี่ยนพฤติกรรม | ๔.๑ พัฒนาและยกระดับรูปแบบการสื่อสารสาธารณะเพื่อปรับเปลี่ยน พฤติกรรม๔.๒ กำหนดแผนการติดต่อสื่อสารการตลาด (Integrated Marketing Communication : IMC) เพื่อการปรับเปลี่ยนพฤติกรรม |
| ๕. การพัฒนา วิเคราะห์และ บูรณาการระบบการประเมินด้าน คุณธรรมและความโปร่งใส ในการดำเนินงานของหน่วยงาน เพื่อเชื่อมโยงกับแนวทางการ ยกระดับคะแนนดัชนีการรับรู้ การทุจริตของประเทศไทย | ๕.๑ พัฒนาเกณฑ์มาตรฐานการประเมินด้านคุณธรรมและความโปร่งใส ในการดำเนินงานของหน่วยงาน๕.๒ การบูรณาการระบบการประเมินด้านคุณธรรมและความโปร่งใส ในการดำเนินงานของหน่วยงาน |

|  |  |
| --- | --- |
| กลยุทธ์ | แนวทางตามกลยุทธ์ |
| ๖. สนับสนุนให้ภาคเอกชน ดำเนินการตามหลักบรรษัทภิบาล | ๖.๑ ส่งเสริมการดำเนินงานตามหลักบรรษัทภิบาล๖.๒ สร้างแรงจูงใจในการเป็นตัวอย่างองค์กรภาคเอกชนที่ปฏิบัติตาม หลักธรรมาภิบาล๖.๓ กำหนดบทลงโทษกับภาคเอกชนที่มีส่วนเกี่ยวช้องกับการทุจริต อย่างเด็ดขาดและรุนแรงอย่างเด็ดขาดและรุนแรง |
| ๗. พัฒนาสมรรถนะและ องค์ความรู้เชิงสร้างสรรค์ของ บุคลากรด้านการป้องกันการทุจริต | ๗.๑ พัฒนาและยกระดับการพัฒนาบุคลากรด้านงานป้องกันและ ปราบปรามการทุจริต ให้มีความเป็นมืออาชีพและเป็นไปตาม มาตรฐานสากล๗.๒ ต่อยอด ขยายผล องค์ความรู้เชิงสร้างสรรค์ สำหรับการป้องกัน การทุจริตทุจริต |
| ๘. การพัฒนาระบบและส่งเสริม การดำเนินการตามอนุสัญญา สหประชาชาติ ว่าด้วยการต่อต้าน การทุจริต ค.ศ. ๒๐๐๓ (United Nations Convention against Corruption : UNCAC) | ๘.๑ นโยบายและแนวปฏิบัติเชิงป้องกันเพื่อต่อต้านการทุจริต๘.๒ ปรับปรุงประมวลจริยธรรมสำหรับเจ้าหน้าที่ของรัฐให้รองรับ การป้องกันการทุจริต๘.๓ สร้างแนวทางการป้องกันการจัดซื้อจัดจ้างและการจัดการคลังของรัฐ๘.๔ การรวบรวม การแลกเปลี่ยน การวิเคราะห์ข้อมูลข่าวสารเกี่ยวกับ การทุจริต |

ยุทธศาสตร์ที่ **๕** ปฏิรูปกลไกและกระบวนการการปราบปรามการทุจริต

ยุทธศาสตร์การปฏิรูปกลไกและกระบวนการการปราบปรามการทุจริตเป็นยุทธศาสตร์ที่ มุ่งเน้น

การปรับปรุงและพัฒนากลไกและกระบวนการต่าง ๆ ของการปราบปรามการทุจริตทั้งระบบให้สามารถ ดำเนินการได้อย่างรวดเร็ว ซึ่งในการปฏิรูปกลไกและกระบวนการปราบปรามการทุจริตดังกล่าว จะมุ่งเน้น การเพิ่มประสิทธิภาพในการตราเป็นกฎหมาย (Legislation) การบังคับใช้กฎหมาย (Enforcement) การตัดสินคดีและลงโทษผู้กระทำผิด (Judiciary) การบูรณาการร่วมกันของหน่วยงานต่าง ๆ ในกระบวนการ ปราบปรามการทุจริต และจะมีการใช้เทคโนโลยีสารสนเทศและการสื่อสารที่ทันสมัยในการพัฒนากลไก การดำเนินงานให้มีประสิทธิภาพมากยิ่งขึ้น ซึ่งยุทธศาสตร์นี้จะทำให้การปราบปรามการทุจริตเป็นไปอย่างรวดเร็ว และมีประสิทธิภาพมากยิ่งขึ้น คดีการทุจริตจะถูกดำเนินการอย่างรวดเร็ว และผู้กระทำการทุจริตจะได้รับการลงโทษ สาธารณชนและสังคมเกิดความตระหนักและเกรงกลัวที่จะกระทำการทุจริต อันจะส่งผลให้คดีการทุจริต มีอัตราลดลงได้ดีในที่สุด

|  |  |
| --- | --- |
| กลยุทธ์ | แนวทางตามกลยุทธ์ |
| ๑. ปรับปรุงระบบรับเรื่องร้องเรียน การทุจริตให้มีประสิทธิภาพ | ๑.๑ การปรับปรุงระบบการรับเรื่องร้องเรียนของหน่วยงานต่อต้าน การทุจริตต่าง ๆ ให้มีความรวดเร็ว เข้าถึงได้โดยง่าย๑.๒ การสร้างความเชื่อมั่นและความไว้วางใจต่อระบบการรับเรื่องร้องเรียน |
| ๒. ปรับปรุงการตรวจสอบความ เคลื่อนไหวและความถูกต้องของ ทรัพย์สินและหนี้สิน | ๒.๑ การพัฒนาระบบการตรวจสอบความเคลื่อนไหวและการตรวจสอบ ความถูกต้องของทรัพย์สินและหนี้สิน รวมไปถึงระบบการติดตาม ทรัพย์สินคืนจากการทุจริต๒.๒ การกำหนดกลุ่มเป้าหมายในการตรวจสอบทรัพย์สินและหนี้สินให้ ครอบคลุมถึงโอกาสในการทุจริต |
| ๓. ปรับปรุงกระบวนการและ พัฒนากลไกพิเศษในการปราบปราม การทุจริตที่มีความรวดเร็วและมี ประสิทธิภาพ | ๓.๑ การปรับปรุงกระบวนการปราบปรามการทุจริตให้มีความรวดเร็วยิ่งขึ้น๓.๒ การสร้างมาตรฐานการดำเนินการปราบปรามการทุจริต๓.๓ การพัฒนากลไกพิเศษ (Fast Track) ในการปราบปรามการทุจริต๓.๔ การเพิ่มบทบาทในการปราบปรามการทุจริตของหน่วยงานภาครัฐ ต้นสังกัด |
| ๔. ตรากฎหมายและการบังคับใช้ กฎหมายในการปราบปรามการทุจริต ให้เท่าทันต่อพลวัตของการทุจริต และสอดคล้องกับสนธิสัญญาและ มาตรฐานสากล | ๔.๑ การตรากฎหมายหรือปรับปรุงกฎหมายให้เท่าทันต่อพลวัตของการทุจริต๔.๒ การตรากฎหมายหรือปรับปรุงกฎหมายเพื่อสนับสนุนให้หน่วยงาน ในกระบวนการปราบปรามการทุจริตดำเนินการได้อย่างมีประสิทธิภาพ และสอดคล้องกับสนธิสัญญาและมาตรฐานสากล๔.๓ การประเมินติดตามการอนุวัติการตามสนธิสัญญา เพื่อให้ความเห็น ทางกฎหมายในการเสนอแก้ไขกฎหมายและกระบวนการปราบปราม การทุจริตให้เป็นไปตามมาตรฐานสากล๔.๔ การบังคับใช้กฎหมายและดำเนินคดีตามระดับความเสียหาย ความเร่งด่วน และสถิติการทุจริต๔.๔ การบังคับใช้กฎหมายและดำเนินคดีเฉพาะในแต่ละพื้นที่ของประเทศ๔.๖ การบูรณาการกับหน่วยงานภาครัฐต้นสังกัดในการบังคับใช้ กฎหมายและลงโทษทางอาญาหรือทางวินัยในความผิดเกี่ยวกับ การทุจริตหรือจริยธรรมของเจ้าหน้าที่รัฐ |
| 5. บูรณาการข้อมูลและข่าวกรอง ในการปราบปรามการทุจริต | 5.๑ พัฒนาระบบฐานข้อมูลประกอบการปราบปรามการทุจริตระหว่าง หน่วยงานปราบปรามการทุจริต5.๒ จัดตั้งประชาคมข่าวกรองด้านการปราบปรามการทุจริต5.๓ การประสานความร่วมมือกับองค์กรสื่อมวลซน ลื่อสาธารณะ หน่วยงานประชาสังคมและหน่วยงานธุรกิจเอกซน เกี่ยวกับข้อมูลและ ข่าวกรองประกอบการปราบปรามการทุจริต |

|  |  |
| --- | --- |
| กลยุทธ์ | แนวทางตามกลยุทธ์ |
| ๖. การเพิ่มประสิทธิภาพในการ คุ้มครองพยานและผู้แจ้งเบาะแส (Whistleblower) และเจ้าหน้าที่ใน กระบวนการปราบปรามการทุจริต | ๖.๑ การมีมาตรการในการคุ้มครองพยาน (Witness) และผู้ให้เบาะแส (Whistleblower) ที่มีความน่าเชื่อถือและสร้างความมั่นใจแก่ผู้ถูกคุ้มครองได้ ๖.๒ การมีมาตรการในการคุ้มครองเจ้าหน้าที่ผู้ปฏิบัติงานในกระบวนการ ปราบปรามการทุจริต๖.๓ การกำหนดรางวัลหรือสิ่งจงใจในการแจ้งเบาะแสในคดี |
| ๗. พัฒนาสมรรถนะและ องค์ความรู้เชิงสหวิทยาการของ เจ้าหน้าที่ในกระบวนการ ปราบปรามการทุจริต | ๗.๑ การพัฒนาองค์ความรู้ ทักษะ และขีดความสามารถ รวมไปถึงความรู้ ในเชิงสหวิทยาการให้แก่เจ้าหน้าที่ปราบปรามการทุจริต (Non-training)๗.๒ การพัฒนาเจ้าหน้าที่ปราบปรามการทุจริตให้มีความรู้ ทักษะ และขีดความสามารถที่เป็นมาตรฐานและเท่าทันต่อพลวัตของการทุจริต (Training)๗.๓ การแบ่งปันความรู้ (Knowledge Sharing) และแลกเปลี่ยน เจ้าหน้าที่ปราบปรามการทุจริต |
| ๘. การเปิดโปงผู้กระทำความผิดให้ สาธารณชนรับทราบและตระหนัก ถึงโทษของการกระทำการทุจริต เมื่อคดีถึงที่สุด | - การเปิดโปงการทุจริตอย่างสร้างสรรค์และพัฒนาช่องทาง ในการเผยแพร่เปิดโปงการทุจริตที่เข้าถึงการรับรู้ของสาธารณชน อย่างกว้างขวาง |
| ๙. การเพิ่มประสิทธิภาพในการ ดำเนินคดีทุจริตระหว่างประเทศ | - จัดให้มีทรัพยากรที่เหมาะสมเพื่อรองรับการเพิ่มขึ้นของปริมาณคดี ทุจริตระหว่างประเทศตามกรอบความร่วมมือทางเศรษฐกิจและสังคมที่ เปลี่ยนแปลงไป |

ยุทธศาสตร์ที่ ๖ “ยกระดับคะแนนดัชนีการรับรู้การทุจริต (Corruption Perceptions Index CPI) ของประเทศไทย”

เป็นการกำหนดยุทธศาสตร์ที่มุ่งเน้นการยกระดับมาตรฐานด้านความโปร่งใสและการจัดการ

การยกระดับค่าดัชนีการรับรู้การทุจริตของประเทศไทย โดยการศึกษาวิเคราะห์ประเด็นการประเมินและ วิธีการสำรวจตามแต่ละแหล่งข้อมูล และเร่งรัด กำกับ ติดตามให้หน่วยงานที่เกี่ยวข้องปฏิบัติหรือปรับปรุง การทำงาน รวมไปถึงการบูรณาการการทำงานร่วมกันระหว่างภาครัฐ หน่วยงานในกระบวนการยุติธรรม ภาคเอกชน และต่างประเทศโดยมีกลยุทธ์การดำเนินงาน ได้แก่

|  |  |
| --- | --- |
| กลยุทธ์ | แนวทางตามกลยุทธ์ |
| ๑. ศึกษา และกำกับติดตาม การยกระดับดัชนีการรับรู้การทุจริต (Corruption Perceptions Index : CPI) ของประเทศไทย | ๑.๑ ศึกษา วิเคราะห์ประเด็นการประเมินและวิธีการสำรวจตาม แต่ละแหล่งข้อมูลที่ใช้สำหรับการจัดอันดับดัชนีการรับรู้การทุจริต (CPI) ๑.๒ บูรณาการหน่วยงานที่เกี่ยวข้องเพื่อยกระดับดัชนีการรับรู้ การทุจริตของประเทศ (CPI)๑.๓ เร่งรัด และกำกับ ติดตามการดำเนินการยกระดับดัชนีการรับรู้ การทุจริตของประเทศ (CPI)๑.๔ การจัดการการรับรู้ (Perceptions) |
| ๒. บูรณาการเป้าหมายยุทธศาสตร์ชาติ ว่าด้วยการป้องกันและปราบปราม การทุจริตเพื่อยกระดับดัชนีการรับรู้ การทุจริต (Corruption Perceptions Index : CPI) ของประเทศไทย | ๒.๑ วิเคราะห์และเชื่อมโยงเป้าหมายยุทธศาสตร์ชาติว่าด้วย การป้องกันและปราบปรามการทุจริต ระยะที่ ๓ (ยุทธศาสตร์ที่ ๑ - ยุทธศาสตร์ที่ ๕) เพื่อยกระดับดัชนีการรับรู้การทุจริต (CPI) ของประเทศ๒.๒ กำกับ ติดตาม และประเมินผลการดำเนินการตามยุทธศาสตร์ |

**4. นโยบายรัฐบาล พลเอก ประยุทธ์ จันทร์โอชา**

 รัฐบาลของ พลเอก ประยุทธ์ จันทร์โอชา นายกรัฐมนตรี มีนโยบายในการบริหารราชการแผ่นดินด้านต่างๆ รวม 11 ด้านโดยด้านที่เกี่ยวข้องการส่งเสริมและพัฒนาคุณธรรม จริยธรรมของบุคคล คือ นโยบายข้อที่ ๑๐ สรุปได้ดังนี้

 **นโยบายที่ 10. นโยบายการส่งเสริมการบริหารราชกาแผ่นดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ**

 ดำเนินการจัดระบบอัตรากาลังและปรับปรุงค่าตอบแทนบุคลากรภาครัฐให้เหมาะสมและเป็นธรรมยึดหลักการบริหารกิจการบ้านเมืองที่ดีเพื่อสร้างความเชื่อมั่นวางใจในระบบราชการลดต้นทุนดำเนินการของภาคธุรกิจเพิ่มศักยภาพในการแข่งขันกับนานาประเทศการรักษาบุคลากรของภาครัฐที่มีประสิทธิภาพไว้ในระบบราชการโดยจะดำเนินการตั้งแต่ระยะเฉพาะหน้าไปตามลำดับความจำเป็นและตามที่กฎหมายเอื้อให้สามารถดำเนินการได้ในระยะแรกกระจายอำนาจเพื่อให้ประชาชนสามารถเข้าถึงการบริหารสาธารณะได้รวดเร็วทั้งจะวางมาตรการทางกฎหมายมิให้เจ้าหน้าที่หลีกเลี่ยงประวิงเวลาหรือใช้อำนาจโดยมิชอบก่อให้เกิดการทุจริตหรือสร้างความเสียหายแก่ประชาชนโดยเฉพาะนักลงทุนในระยะเฉพาะหน้าจะเน้นการปรับปรุงหน่วยงานให้บริการด้านการทำธุรกิจการลงทุนและด้านบริการสาธารณะในชีวิตประจำวันเป็นสำคัญเสริมสร้างระบบคุณธรรมในการแต่งตั้งและโยกย้ายบุคลากรภาครัฐวางมาตรการป้องกันการแทรกแซงจากนักการเมืองและส่งเสริมให้มีการนำระบบพิทักษ์คุณธรรมมาใช้ในการบริหารงานบุคคลของเจ้าหน้าที่ฝ่ายต่างๆปรับปรุงและจัดให้มีกฎหมายเพื่อให้ครอบคลุมการป้องกันและปราบปรามการทุจริตและการมีผลประโยชน์ทับซ้อนในภาครัฐทุกระดับโดยถือว่าเรื่องนี้เป็นวาระสำคัญเร่งด่วนแห่งชาติและเป็นเรื่องที่ต้องแทรกอยู่ในการปฏิรูปทุกด้านทั้งจะเร่งรัดการดำเนินการต่อผู้กระทำการทุจริตทั้งในด้านวินัยและคดีรวมทั้งให้ผู้ใช้บริการมีโอกาสประเมินระดับความน่าเชื่อถือของหน่วยงานรัฐและเปิดเผยผลการประเมินต่อประชาชนอีกทั้งจะทำกรณีศึกษาที่เคยเป็นปัญหาเช่นการจัดซื้อจัดจ้างการร่วมทุนการใช้จ่ายเงินภาครัฐการปฏิบัติโดยมิชอบซึ่งได้มีคำวินิจฉัยขององค์กรต่างๆมาเป็นบทเรียนให้ความรู้แก่เจ้าหน้าที่ของรัฐและประมวลเป็นกฎระเบียบหรือคู่มือในการปฏิบัติราชการ

**5. คำสั่งคณะรักษาความสงบแห่งชาติที่ 69/2559 เรื่อง มาตรการป้องกันและแก้ไขปัญหาการทุจริต ประพฤติมิชอบ**

 เพื่อให้การบริหารราชการของคณะรักษาความสงบแห่งชาติ ในการดูแลความปลอดภัยให้แก่ประชาชน รวมทั้งเพื่อให้เกิดความสงบสุขแก่สังคมและผลประโยชน์ของประเทศชาติโดยรวม ในการป้องกันและแก้ไขปัญหาการทุจริตประพฤติมิชอบ คณะรักษาความสงบแห่งชาติจึงมีคำสั่งดังต่อไปนี้

 ข้อ 1 ให้ทุกส่วนราชการและหน่วยงานของรัฐ กำหนดมาตรการหรือแนวทางการป้องกันและแก้ไขปัญหาการทุจริตประพฤติมิชอบในส่วนราชการและหน่วยงานของรัฐ โดยมุ่งเน้นการสร้างธรรมาภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบ เฝ้าระวัง เพื่อสกัดกั้นมิให้เกิดการทุจริตประพฤติมิชอบได้

 ข้อ 2 ในกรณีที่มีการกล่าวหาหรือพบเหตุอันควรสงสัยว่าข้าราชการและเจ้าหน้าที่ของรัฐ กระทำการหรือเกี่ยวข้องกับการทุจริตประพฤติมิชอบ ทั้งในฐานะตัวการ ผู้ใช้หรือผู้สนับสนุน ให้หัวหน้าส่วนราชการและหัวหน้าหน่วยงานของรัฐดำเนินการตามอำนาจหน้าที่ภายใต้พระราชบัญญัติระเบียบบริหารราชการแผ่นดิน พ.ศ. 2534 และพระราชกฤษฎีกาว่าด้วยหลักเกณฑ์วิธีการบริหารกิจการบ้านเมืองที่ดี พ.ศ. 2546 ประกอบกฎหมาย ระเบียบ ข้อบังคับที่เกี่ยวข้องกับการบริหารงานบุคคล โดยให้บังคับใช้มาตรการทางวินัย มาตรการทางปกครอง และมาตรการทางกฎหมายอย่างเฉียบขาดและรวดเร็ว

 ข้อ 3 ในกรณีการจัดซื้อจัดจ้างของส่วนราชการและหน่วยงานของรัฐให้หัวหน้าส่วนราชการและหัวหน้าหน่วยงานของรัฐมีหน้าที่ในการควบคุม กำกับดูแล การดำเนินงานให้เป็นไปตามบทบัญญัติแห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542 อย่างเคร่งครัด

 ข้อ 4 กรณีที่หัวหน้าส่วนราชการหรือผู้บังคับบัญชาปล่อยปละละเลย ไม่ดำเนินการตามข้อ 2 และข้อ 3 ให้ถือเป็นความผิดวินัยหรือความผิดทางอาญาแล้วแต่กรณี

 ข้อ 5 ให้สำนักงานคณะกรรมการป้องกันและปราบปรามการทุจริตในภาครัฐดำเนินการแสวงหา รวบรวม และดำเนินการอื่นใด เพื่อให้ได้มาซึ่งข้อเท็จจริงและพยานหลักฐานในการที่จะทราบรายละเอียดและพิสูจน์เกี่ยวกับการทุจริตในภาครัฐ รวมทั้งติดตาม เร่งรัดผลการดำเนินงานตามข้อ 1 ข้อ 2 ข้อ 3 และข้อ 4 และรายผลการปฏิบัติพร้อมทั้งเสนอความเห็นให้คณะรักษาความสงบแห่งชาติทราบและพิจารณาอย่างต่อเนื่อง

 บทที่ 3

 ขั้นตอนการจัดทำแผนปฏิบัติการป้องกันการทุจริต

เพื่อประเมินความเสี่ยงการทุจริต

1. การวิเคราะห์จุดแข็ง จุดอ่อน โอกาส อุปสรรคของเทศบาลตำบลพอกน้อย

|  |  |
| --- | --- |
| จุดแข็ง (Strengths) | จุดอ่อน (Weaknesses) |
| 1.ผู้บริหารให้ความสำคัญการทำงานเชิงรุกในการป้องกันและปราบปรามการทุจริต2.หน่วยงานให้การสนับสนุนการพัฒนาบุคลากรอย่างต่อเนื่อง3.หน่วยงานมีระบบเสริมสร้างแรงจูงใจในการสนับสนุนการทำงาน4.บุคลากรมีความมุ่งมั่น ปฏิบัติงานด้วยความซื่อสัตย์ สุจริต มีค่านิยมร่วมกัน มีคุณธรรม จริยธรรมตามหลักธรรมาภิบาล | 1.การจัดสรรโครงสร้างอัตรากำลังในหน่วยงานยังไม่สอดคล้องกับนโยบายและภารกิจองค์กร/ขนาดพื้นที่รับผิดชอบ2.ทรัพยากรไม่เพียงพอต่อการปฏิบัติงาน(อุปกรณ์ งบประมาณ)3.ขาดมาตรฐานในการฝึกอบรม การพัฒนาบุคลากร/การฝึกอบรม4.ขาดการพัฒนาการบริหารจัดการความรู้อย่างเป็นระบบ(KM) |
| โอกาส (Opportunities) | อุปสรรค (Threats) |
| 1.รัฐบาลมีนโยบายและทิศทางต่อการแก้ไขปัญหาการทุจริตอย่างชัดเจน2.มีภาคเครือข่ายภาครัฐและภาคประชาสังคมที่เอื้อต่อการป้องกันและปราบปรามการทุจริต3.มีหน่วยงานภาครัฐที่มีหน้าที่ในการตรวจสอบการดำเนินงานองค์กรปกครองส่วนท้องถิ่นในระดับจังหวัดลดการทุจริตคอรัปชั่นในองค์กร | 1.ความจำกัดของงบประมาณที่ได้รับจัดสรรไม่สอดคล้องกับภาระงาน2.มีอิทธิพลการเมือง มีระบบอุปถัมภ์เข้ามาแทรกแซงการทำงานทำให้เกิดการทำงานไม่มีประสิทธิภาพและอิทธิพลของท้องถิ่นและการเมืองที่ส่งผลต่อประสิทธิภาพในการปฏิบัติงาน3.ระเบียบกฎหมายมีการเปลี่ยนแปลงทำให้การปฏิบัติงานเอื้อต่อการทุจริตภาครัฐยิ่งขึ้น |

2. ข้อมูลวิเคราะห์ความเสี่ยงในการเกิดการทุจริตในองค์กร

|  |  |  |  |  |  |
| --- | --- | --- | --- | --- | --- |
| ประเภทความเสี่ยง | ปัจจัยเสี่ยง | รายละเอียดความสูญเสีย/ผลกระทบที่เกิดขึ้น | โอกาสที่จะเกิด | ผลกระทบ | ระดับความเสี่ยง |
| 1.ความเสี่ยงด้าน ธรรมาภิบาล | 1.เกิดปัญหาคอร์รัปชั่นในหน้าที่และภายในองค์กร | 1.1 ไม่มีระบบควบคุมการทำงานที่อาจก่อให้เกิดผลกระทบทางลบจากการปฏิบัติราชการที่ไม่ชัดเจน1.2 เกิดความไม่โปร่งใสในการบริหารงานบุคคลให้เป็นไปตามหลักคุณธรรม ทั้งในเรื่องการบรรจุแต่งตั้ง โยกย้าย โอน เลื่อนตำแหน่ง/เงินเดือน และการมอบหมายงาน | 4 % | 5 % | 20 % |
| 2.ด้านการป้องกันและปราบปรามการทุจริต | 2.การไม่ปฏิบัติตามขั้นตอนของระเบียบสำนักนายกรัฐมนตรี ว่าด้วยการพัสดุ พ.ศ. 2535 และแก้ไขเพิ่มเติม (ฉบับที่ 9) พ.ศ. 2553  | 2.1 การจัดซื้อจัดจ้างไม่เป็นไประเบียบฯ2.2 บุคลากรภาครัฐผู้ปฏิบัติงานไม่มีความชำนาญ หรือมีความรู้ความเข้าใจแต่อาศัยช่องว่างของระเบียบกฎหมายโดยละเว้น หรืองดเว้นการปฏิบัติตามระเบียบอย่างเคร่งครัด | 4 % | 5 % | 20 % |